CELEX: 62015TN0550
Language: et
Date: 2015-09-23 00:00:00
Title: Kohtuasi T-550/15: 23. septembril 2015 esitatud hagi – Portugal versus komisjon

23.11.2015   
            
            
               ET
            
            
               Euroopa Liidu Teataja
            
            
               C 389/60
            
         23. septembril 2015 esitatud hagi – Portugal versus komisjon
   (Kohtuasi T-550/15)
   (2015/C 389/69)
   Kohtumenetluse keel: portugali
   
      Pooled
   
   
      Hageja: Portugali Vabariik (esindajad: L. Inez Fernandes, M. Figueiredo, P. Estêvão ja J. Saraiva de Almeida)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni otsus C(2015) 4076 (1) osas, mille kohaselt Euroopa Liidu poolne rahastamine ei kata 8 2 60  006,65 euro suurust summat, mis vastab kuludele, mille Portugali Vabariik deklareeris meetme raames „Muud otsetoetused – uted ja kitsed” aastatel 2010, 2011 ja 2012.
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Oma hagi põhjendamiseks esitab hageja järgmised väited.
   
               A –
            
            
               Seoses majandusaastatega 2009 ja 2010 – Loomapidamisajal tehtavad kontrollid
               
                           —
                        
                        
                           Vääralt on tõlgendatud ja kohaldatud määruse nr 796/2004 (2) artikli 34 lõikes 2 sätestatut, mis puudutab kontrolle, mis tuleb teha „loomapidamisajal”.
                        
                     
                           —
                        
                        
                           Rikutud on tagasiulatuva jõu puudumise põhimõtet, kuna komisjon kohaldas määruse (EL) nr 1368/2011 (3) artikli 2 punkti 10 tagasiulatuvalt põhjendamatult, sest alles pärast määruse nr 1122/2009 (4) artikli 41 muutmist nägid liidu õigusnormid ette kohapealsete kontrollide jaotamise „kogu loomapidamisajale”.
                        
                     
                           —
                        
                        
                           Rikutud on õiguspärase ootuse ja õiguskindluse põhimõtteid, kuna nende kohaselt on nõutud, et institutsioonide mis tahes akt, mis tekitab õiguslikke tagajärgi, peab olema selge, täpne ja asjassepuutuvatele isikutele teatavaks tehtud, et neil oleks võimalik kindlalt teada, mis hetkest akt eksisteerib ja tekitab õiguslikke tagajärgi.
                        
                     
                           —
                        
                        
                           Rikutud on võrdse kohtlemise põhimõtet, kuna seda põhimõtet rikub asjaolu, et puuduvad artikli 34 lõike 2 kohaldamise suunised, mis juhul, kui need on olemas, peavad olema kirjalikud, sest ei ole tagatud, et kooskõlas selle põhimõttega võetakse meetmeid kõikide liikmesriikide suhtes ühtemoodi.
                        
                     
                           —
                        
                        
                           Rikutud on proportsionaalsuse põhimõtet ja ELL artiklit 5, kuna Portugali ametiasutuste kohapealsete kontrollidega taotletakse just nimelt kõnealustes õigusnormides ette nähtud eesmärki, olenemata sellest, kas need kontrollid tehakse alguses, nagu väidab komisjon, või vahepealses etapis või pigem lõpupoole, tingimusel et need viiakse läbi loomapidamisajal ning ette teatamata ja ettenägematult.
                        
                     
         
               B –
            
            
               Seoses majandusaastaga 2011 – Uued e-identimise õiguslikud nõuded
               
                           —
                        
                        
                           Rikutud on määruse (EÜ) nr 885/06 (5) artiklit 11, kuna otsust ei ole nõuetekohaselt põhjendatud, sest selle põhjendused on ebatäpsed, ning otsus rikub seeläbi määruse nr 885/2006 artikli 11 lõike 1 mõtet ja eesmärki.
                        
                     
                           —
                        
                        
                           Rikutud on määruse nr 1290/2005 (6) artiklit 31 ja proportsionaalsuse põhimõtet, kuna käesolevas asjas ei ole täidetud neli tingimust, millele on viidatud komisjoni selles valdkonnas antud suunistes, ning kuna on nõutud, et need neli tingimust peavad esinema kumulatiivselt.
                        
                     
         
      (1)  Komisjoni 22. juuni 2015. aasta rakendusotsus [(EL) 2015/1119], mille kohaselt Euroopa Liidu poolne rahastamine ei kata teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (ELT L 182, lk 39).
   
      (2)  Komisjoni 21. aprilli 2004. aasta määrus (EÜ) nr 796/2004, millega kehtestatakse nõukogu määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) ette nähtud nõuetele vastavuse, toetuse ümbersuunamise ning ühtse haldus- ja kontrollisüsteemi rakendamise üksikasjalikud reeglid (ELT L 141, lk 18; ELT eriväljaanne 03/44, lk 243).
   
      (3)  Komisjoni 21. detsembri 2011. aasta rakendusmäärus (EL) nr 1368/2011, millega muudetakse määrust (EÜ) nr 1121/2009, milles sätestatakse nõukogu määruse (EÜ) nr 73/2009 üksikasjalikud rakenduseeskirjad seoses kõnealuse määruse IV ja V jaotises sätestatud põllumajandustootjate suhtes kohaldatavate toetuskavadega, ning määrust (EÜ) nr 1122/2009, millega kehtestatakse nõukogu määruse (EÜ) nr 73/2009 üksikasjalikud rakenduseeskirjad seoses põllumajandustootjate otsetoetuskavade alusel makstavate toetuste nõuetele vastavusega, ümbersuunamisega ning ühtse haldus- ja kontrollisüsteemiga ning määruse (EÜ) nr 1234/2007 üksikasjalikud rakenduseeskirjad seoses veinisektori toetuskavade alusel makstavate toetuste nõuetele vastavusega (ELT L 341, lk 33).
   
      (4)  Komisjoni 30. novembri 2009. aasta määrus (EÜ) nr 1122/2009, millega kehtestatakse nõukogu määruse (EÜ) nr 73/2009 üksikasjalikud rakenduseeskirjad seoses põllumajandustootjate otsetoetuskavade alusel makstavate toetuste nõuetele vastavusega, ümbersuunamisega ning ühtse haldus- ja kontrollisüsteemiga ning määruse (EÜ) nr 1234/2007 üksikasjalikud rakenduseeskirjad seoses veinisektori toetuskavade alusel makstavate toetuste nõuetele vastavusega (ELT L 316, lk 65).
   
      (5)  Komisjoni 21. juuni 2006. aasta määrus (EÜ) nr 885/2006, millega nähakse ette nõukogu määruse (EÜ) nr 1290/2005 kohaldamise üksikasjalikud eeskirjad seoses makseasutuste ja teiste organite akrediteerimise ning EAGFi ja EAFRD raamatupidamisarvestuse kontrollimise ja heakskiitmisega (ELT L 171, lk 90).
   
      (6)  Nõukogu 21. juuni 2005. aasta määrus (EÜ) nr 1290/2005 ühise põllumajanduspoliitika rahastamise kohta (ELT L 209, lk 1).